**Srednja škola Glina**

**Frankopanska 30, Glina**

**PROVEDBENI PLAN I ORGANIZACIJA NASTAVE**

**u školskoj godini 2020./2021.**

Odgojno-obrazovni rad u 2020./2021. školskoj godini organizira se u uvjetima povezanima s epidemijom bolesti COVID-19.

Hrvatski zavod za javno zdravstvo i Ministarstvo znanosti i obrazovanja 24. kolovoza 2020. izdaje Upute za sprječavanje i suzbijanje epidemije COVID-19, a Ministarstvo znanosti i obrazovanja 29. kolovoza 2020. objavljuje dokument: Modeli i preporuke za rad u uvjetima povezanima s COVID-19 u kojem se predlažu modeli i nude preporuke za odgojno-obrazovni rad i izvođenje nastave u vrtićima i školama, a prethodne su Upute njegov sastavni dio.

U dokumentu se predlažu tri modela odgojno-obrazovnog rada, a to su:

Model A: odgojno-obrazovni rad i nastava u ustanovi

Model B: mješoviti oblik odgojno-obrazovnog rada/nastave (dio u ustanovi, dio na daljinu)

Model C: odgojno-obrazovni rad i nastava na daljinu

Riječ je o fleksibilnim modelima koji se na lokalnoj razini mogu mijenjati i dopunjavati, a o primjeni pojedinoga modela odlučuje škola u suradnji s osnivačem i lokalnim stožerom.

Na 15. sjednici Nastavničkog vijeća Srednje škole Glina održanoj 27. kolovoza 2020., predstavljene su Upute, a na 36. sjednici Školskoj odbora Srednje škole Glina održanoj 31. kolovoza 2020. dokument Modeli i preporuke. Školski odbor suglasan je sa odlukom Nastavničkog vijeća da će se odgojno-obrazovni rad u školskoj godini 2020./2021. izvoditi prema

**Modelu A: odgojno-obrazovni rad i nastava u ustanovi**

***RASPORED DOLASKA I BORAVAK UČENIKA U ŠKOLI***

Početak nastavne godine: 7. rujna 2020.

Učenici u školu dolaze samostalno ili organiziranim prijevozom.

Učenici su dužni pridržavati se rasporeda ulaska u školu te svih uputa.

Učenici putnici ulaze u školu najkasnije u 7.55 na prednji ulaz škole.

|  |  |  |  |  |  |  |
| --- | --- | --- | --- | --- | --- | --- |
| **Vrijeme**  **dolaska** | **Razr. odjel** | **Ulaz** | **Učionica** | | **Korištenje**  **WC-a** | **Veliki odmor** |
| **7.40** | **1.a** | glavni ulaz | **4** | prizemlje | prizemlje | dvorište ispred škole |
| **1.b** | ulaz dvorana | **8** | kat | kat | dvorište ispred škole |
| **1.d** | ulaz dvorana | **13** | novi dio | novi dio | školsko  igralište |
| **7.45** | **2.a** | glavni ulaz | **2** | prizemlje | prizemlje | dvorište ispred škole |
| **2.b** | ulaz dvorana | **12** | novi dio | novi dio | školsko  igralište |
| **2.d** | glavni ulaz | **6** | prizemlje | prizemlje | dvorište ispred škole |
| **2.e** | glavni ulaz | **7** | kat | kat | dvorište ispred škole |
| **7.50** | **3.a** | ulaz dvorana | **14** | novi dio | novi dio | školsko  igralište |
| **3.b** | glavni ulaz | **11** | kat | kat | dvorište ispred škole |
| **3.d** | glavni ulaz | **5** | prizemlje | prizemlje | dvorište ispred škole |
| **3.e** | ulaz dvorana | **15** | prizemlje | prizemlje | školsko igralište |
| **7.55** | **4.a** | ulaz dvorana | **3** | prizemlje | prizemlje | dvorište ispred škole |
| **4.b** | glavni ulaz | **9** | kat | kat | dvorište ispred škole |
| **4.e** | glavni ulaz | **1** | prizemlje | prizemlje | dvorište ispred škole |

**DOLAZAK UČENIKA I DJELATNIKA U ŠKOLU**

Zabranjen je ulazak u školu osobama koje su bolesne ili su u samoizolaciji.

Prije dolaska u školu, učenici i svi djelatnici škole obvezni su mjeriti tjelesnu temperaturu.

U slučaju povišene tjelesne temperature, kontaktirati školu i liječnika obiteljske medicine radi daljnjeg postupanja.

**Molimo učenike da prvoga dana nastave ponesu svoje zaštitne maske.**

Sisačko-moslavačka županija kao osnivač škole, osigurala je po 4 pamučne maske za sve učenike koje će im biti podijeljene.

**IZVOĐENJE ODGOJNO-OBRAZOVNOG PROCESA**

Koliko god je moguće, prilikom ulaska i izlaska iz ustanove te boravka u ustanovi, nastojat će se smanjiti fizički kontakt (bliski kontakt):

* učenika iz istog razrednog odjela
* učenika i nastavnika u istom razrednom odjelu
* učenika i nastavnika iz jednog razrednog odjela s učenicima i nastavnicima drugih razrednih odjela
* učenika i ostalih djelatnika škole
* djelatnika međusobno
* ovlaštenih i neovlaštenih osoba

**Prvi dan nastave**

Učenike će, prema rasporedu dolaska, dočekati razrednici i odvesti u pripadajuće učionice, upoznati s epidemiološkim mjerama kojih se trebaju pridržavati te ostalim dokumentima škole. Prvoga dana nastave učenici imaju **4 školska sata** i isključivo su s razrednicima koji će ih informirati o školskom rasporedu, održavanje nastave i organizaciji rada.

**Trajanje školskog sata i raspored školskog zvona**

Nastava započinje u 8.00 sati, a nastavni sat izvodi se u trajanju od 45 minuta.

1. **školski sat: 8.00 – 8.45**
2. **školski sat: 8.50 – 9.35**
3. **školski sat: 9.40 – 10.25**

* **veliki odmor i mogućnost izlaska učenika na otvoreno prema rasporedu u tablici**

1. **školski sat: 10.45 – 11.30**
2. **školski sat: 11.35 – 12.20**
3. **školski sat: 12.25 – 13.10**
4. **školski sat: 13.15 – 14.00**

**Protokol ulaska/izlaska iz škole**

Škola vodi evidenciju ulaska/izlaska bilo da je riječ o ovlaštenom ili neovlaštenom osoblju.

U školu može ući samo ovlašteno osoblje.

Škola se nakon početka nastave zaključava te otključava u vrijeme velikog odmora učenika, u vrijeme kojeg je na glavnom ulazu dežuran djelatnik škole.

**Ovlašteno osoblje**

* učenici: ulaze/izlaze iz škole prema rasporedu navedenom u tablici
* djelatnici i ostalo osoblje škole kojem je odobren ulazak; ulaze i izlaze iz škole na glavni ulaz

**Neovlašteno osoblje**

* roditelji, skrbnici, neupisana braća/sestre, djeca/učenici, drugo osoblje koje nije nužno za rad ustanove

**Djelatnici** za ulazak u školu zovu sljedeće brojeve telefona:

098 175 97 27

099 632 81 72

**Neovlašteno osoblje** kontaktira školu na službeni mail: [ured@ss-glina.skole.hr](mailto:ured@ss-glina.skole.hr) ili na brojeve telefona:

* ravnateljica: 044 882 677
* tajništvo/računovodstvo: 044 882 555
* pedagoginja: 044 880 877

**Dostavne službe** ne ulaze u prostor škole. Po dolasku se javljaju na broj telefona: 044 882 555, a na ulaznim vratima djelatnik škole preuzima paket.

Iznimno, **ulaz je dozvoljen serviserima i ostalim službama čije su usluge neophodne**, a svoj dolazak najavljuju na službeni mail škole te putem telefona: 044 882 555.

**Ulazak/izlazak učenika iz škole na početku i završetku nastavnoga dana**

Ulazak/izlazak iz škole vršit će se na dva ulaza/izlaza: glavni ulaz i ulaz pokraj školske dvorane na kojima će u vremenu od 7.30 do 7.55 (odnosno do ulaska posljednjeg razrednog odjela) dežurati po dvoje nastavnika.

**Ulazak/izlazak učenika iz škole u vrijeme velikoga odmora**

U vrijeme malog odmora, učenici borave u učionicama.

U vrijeme velikog odmora, učenici smješteni u učionicama broj: 12, 13, 14, 15 i elektroradionici izlaze na školsko igralište, a ostali učenici u dvorište ispred škole.

Nužno je poštivati propisanu distancu.

Izlazak izvan prostora škole tijekom odgojno-obrazovnog rada ne preporuča se, a pod prostorom škole podrazumijeva se i dvorište.

Stoga molimo sve sudionike odgojno-obrazovnog procesa da UŽINU donose sa sobom u školu.

Ulazak/izlazak vršit će se na tri ulaza/izlaza, a prema rasporedu u tablici.

Izlazak će koordinirati predmetni nastavnici koji su u određenom razredu 3. školski sat.

Na glavni izlaz prvo izlaze učenici smješteni u prizemlju škole: učionice 1 - 6, a nakon njih učenici smješteni na katu škole: učionice 7-11.

Na izlaz prema školskom igralištu izlaze redom učenici smješteni u učionicama 12 - 15.

Za lošeg vremena, učenici ostaju u razredima. Na hodnicima / vanjskom prostoru škole, u vrijeme velikog odmora dežurat će po troje predmetnih nastavnika.

Prilikom ulaska i izlaska iz škole i učionice, kao i pri svakom kretanju zajedničkim prostorijama, (školski hodnici, sanitarni prostori, školska knjižnica, pedagoška služba, tajništvo i računovodstvo), OBVEZNO je NOŠENJE MASKE.

O načinu nošenja maski u školi i u učionicama, učenike će upoznati razrednici.

Učenici ulaze i izlaze u školu te iz učionice jedan po jedan uz održavanje propisane distance. Prilikom ulaska u školu te povratka u razred, OBVEZNA je DEZINFEKCIJA RUKU. Na ulazima te u hodnicima škole, postavljeni su fiksni dozatori s dezinficijensom te dodatni dozatori u svakoj učionici pa skrećemo pažnju na što češće pranje i dezinfekciju ruku. Na glavnom ulazu u školu te ulazu pokraj školske dvorane postoji mogućnost dezinfekcije potplata obuće.

**Boravak u učionicama i ostalim prostorima u kojima se izvodi nastava**

Raspored učionica je fiksan, osim za izvođenje nastave tjelesne i zdravstvene kulture koja će se izvoditi na školskom igralištu, a za lošeg vremena u školskoj dvorani nakon čega će se prostor dezinficirati za učenike sljedećeg razrednog odjela za kojeg je, prema školskom rasporedu, namijenjeno korištenje iste.

Učenici SJEDE u školskoj klupi uvijek NA ISTOME MJESTU.

Knjige i ostala nastavna sredstva i pomagala, ne smiju se posuđivati.

Hodnicima i stepeništem učenici se kreću desnom stranom uz održavanje propisane distance.

Praktična nastava izvan škole provodit će se u dogovoru poslodavaca i škole o čemu će razrednici učenika obavijestiti roditelje.

**Korištenje i boravak u ostalom prostoru škole**

Učenici do daljnjeg neće koristiti školske ormariće kao ni prostor za odmor.

Učenici koriste toalet s obzirom na blizinu učionice u kojoj su raspoređeni (raspored u tablici) pridržavajući se propisanih mjera.

**Rad školske knjižnice** odvija se u skladu s mjerama suzbijanja epidemije bolesti COVID-19, a usluge školske knjižnice korisnicima su dostupne prema ograničenom načinu rada. Sve se mjere i upute redovito objavljuju i osuvremenjuju na školskim mrežnim stranicama. Korisnici su dužni pridržavati se svih objavljenih aktualnih mjera prema sljedećem

**PROTOKOLU ZA KORISNIKE**

1.Broj korisnika koji istodobno mogu boraviti u prostorijama knjižnice i čitaonice je ograničen. Istodobno u knjižnici mogu boraviti dva korisnika.

3. Prije ulaska u prostorije knjižnice obvezno je staviti zaštitnu masku i ispravno je nositi.

4. Prije ulaska u knjižnicu korisnici moraju obvezatno dezinficirati ruke.

5. Obvezatno je pridržavanje propisanog razmaka od najmanje 1,5 metra između pojedinih osoba u knjižnici i čitaonici.

6. Tijekom razgovora obvezatno je zaštitnu masku imati preko nosa i usta te zadržati udaljenost od najmanje 1,5 metara.

7. Obvezatna je karantena vraćene građe u trajanju od 24 do 72 sata, što može utjecati na dostupnost građe za posudbu.

8. U čitaonici je dopušteno korištenje samo radnih stolova uz koje je postavljen stolac. Nije dopušteno premještanje stolova i stolaca. Nije dopušteno približavanje drugim osobama na udaljenost manju od 1,5 metra.

9. Dolazak u knjižnicu možete i najaviti knjižničarki na e-mail [tatjana.vrbanac@skole.hr](mailto:tatjana.vrbanac@skole.hr) ili poslati poruku na messenger Tatjana Vrbanac Kezele

9. U slučaju da se korisnik ne pridržava propisanih mjera i nakon što je upozoren, bit će mu onemogućeno služiti se uslugama školske knjižnice, o čemu će biti obaviješten razrednik.

**Provjetravanje prostora**

Prostorije u ustanovi obvezno je provjetravati više puta dnevno, svakako prije dolaska i nakon odlaska učenika, i to u trajanju od najmanje pola sata te pod odmorima ili na način, ako to vremenske prilike dopuštaju, da se ostavi otvoren prozor. Kad je lijepo vrijeme, preporučuje se ostaviti otvorene prozore tijekom odgojno-obrazovnoga rada (npr. jedan sprijeda, jedan straga). Ako prozori ne mogu biti stalno otvoreni, prostoriju je potrebno redovito provjetravati tijekom odmora i bar jednom na 5 minuta tijekom sata. Ako postoje prozori na kip na vrhu prozora, isti stalno trebaju biti otvoreni.

**Čišćenje prostora**

Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju te druge dodirne površine koje koristi veći broj osoba, neophodno je dezinficirati prebrisavanjem više puta (na početku i na kraju svake smjene te najmanje jednom tijekom smjene).

Preporuča se izbjegavanje korištenja klimatizacijskih i ventilacijskih uređaja koji  
izazivaju kovitlanje zraka.

Čišćenje se provodi u vrijeme kada su učenici u dvorištu ili nakon njihovog odlaska. Neophodno je pojačano čišćenje WC-a, umivaonika, kvaka u WC-ima, prekidača za svjetlo, tipki na vodokotlićima, površina koje se često dodiruju i to nakon svakog odmora.

**Ostale informacije nalaze se u dokumentima:**

**MODELI I PREPORUKE ZA RAD U UVJETIMA POVEZANIMA S COVID-19**

[**https://mzo.gov.hr/UserDocsImages//dokumenti//Modeli%20i%20preporuke%20za%20provedbu%20nastave%20u%202020-2021%2029.8.2020.pdf**](https://mzo.gov.hr/UserDocsImages//dokumenti//Modeli%20i%20preporuke%20za%20provedbu%20nastave%20u%202020-2021%2029.8.2020.pdf)

**BOLESTI I STANJA S POVEĆANIM RIZIKOM**

[**https://www.hzjz.hr/wp-content/uploads/2020/03/Bolesti\_i\_stanja\_s\_povecanim\_rizikom\_02\_09\_2020.pdf**](https://www.hzjz.hr/wp-content/uploads/2020/03/Bolesti_i_stanja_s_povecanim_rizikom_02_09_2020.pdf)

**HZJZ:UPUTE ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2020./2021.**

[**https://www.hzjz.hr/wp-content/uploads/2020/03/Upute\_vrtici\_i\_skole\_24\_08\_2020\_HZJZ-1.pdf**](https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf)

Provedbeni plan i organizacija nastave prilagođavaju se aktualnoj epidemiološkoj situaciji kao i svim novim preporukama relevantnih institucija, posebno Svjetske zdravstvene organizacije. Preporuke ne isključuju provođenje drugih preporuka sukladno aktualnoj i promijenjenoj epidemiološkoj situaciji.

Ravnateljica

Marija Margušić-Novosel, prof.